Norsk Bokmannslag

Norsk Bokmannslag var ei forening for nynorskforfattarar. Foreninga vart stifta 11. mars 1910. Formålet var å fremje litteratur på landsmål. Første formann var Idar Handagard. Foreninga hadde ved stiftinga 41 medlemmer, og Sven Moren vart «skrivar».

 Yrkesmållag 
Alt i 1899 hadde ein diskutert om ein skulle opprette eit mållag for lærarar, men dette vart avvist då mange meinte at det var betre om lærarane arbeidde for saka utan å lage eigne organisasjonar. I 1910 gjekk forfattarar som skreiv på nynorsk likevel inn for å stå saman for å fremje interessene sine, og dette inspirerte sidan folk i andre yrke til å gjere det same. Bladmannalaget var det neste som kom, det skjedde på årsstemnet for Noregs Ungdomslag i Skien i 1913. I 1916 kom lærarmållaget, og sidan kom mange mållag for ulike yrkesgrupper: Telegrafmållaget, Lensmanssmållaget, Norsk Prestemållag, mållag for tilsette i departement, postverket og jarnveg, så vel som mellom ordførarar, ingeniørar, apotekarar, legar og juristar.Norfrid Joleik: Identitet, nasjon, profesjon : Albert Joleik si redaktørrolle i eit motkulturelt og profesjonssosiologisk perspektiv Hovedoppgave i medievitenskap

Norsk Bokmannslag kom i strid med Den norske forfatterforening, og regjeringa valde etterkvart ut tre representantar frå Norsk bokmannslag til Forfatterforeninga sitt litterære råd. Ein av desse var Sven Moren, som sat i rådet frå 1915 til 1928.Informasjon i artikkelen om Sven Moren i Norsk Biografisk Leksikon Etter dette vart medlemmene i Bokmannslaget også medlemmer i Den norske Forfatterforening.

 Leiarar 
 Idar Handagard 1910 til ?
 Sven Moren 1913 til 1916Sven Moren hos SNL
 Olav Hoprekstad 1917 til 1930
 Halvor Floden 1930 til 1956NBL-artikkel om Halvor Floden, skriven av Åsmund L. Strømnes
 Olav Dalgard 1963 til 1973, kanskje lengerOm Olav Dalgard i Hvem er Hvem 1973

 Referansar 

Kategori:Nynorskorganisasjonar
Kategori:Skipingar i 1910
Kategori:Norske forfattarlag